Diari Oficial de la Generalitat Valenciana


Sumari del DOGV 8341, del 18-07-2018 (2018/6603)

Informació pública de la modificació puntual número 9 del Pla general d'ordenació urbana.
-----------------------------------------------------------------------------------------

### Dades del document

Número de DOGV
:   8341

Data del DOGV
:   18-07-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/6603


Data del document
:   28-06-2018

Organisme emissor
:   Ajuntament de Granja de Rocamora

Tipus de document
:   Anunci

Descriptors 

:   * Granja de Rocamora
    * pla d'urbanisme
    * administració local

Informació pública de la modificació puntual número 9 del Pla general d'ordenació urbana. [2018/6603]  
L'Ajuntament de Granja de Rocamora (Alacant), mitjançant acord adoptat en sessió plenària celebrada el passat dia 25 de juny de 2018, amb els tràmits legals oportuns previs, va acordar sotmetre a informació pública el document de modificació puntual número 9 del seu Pla general d'ordenació municipal urbana, tendent a facilitar la disponibilitat del sòl dotacional docent contigu al col·legi d'Educació Primària San Pedro. Excepte una propietat mínima, el gros de la dita parcel·la està classificada com a sòl urbà i qualificada íntegrament com a xarxa primària docent del municipi de Granja de Rocamora, i actualment és de titularitat privada.  
Com que existeix sòl dotacional qualificat com a xarxa secundària d'equipament administratiu en excés en la proximitat, i resta del nucli urbà, és possible la realització d'un canvi d'ús recíproc tal que es puga materialitzar un transvasament de 1.188 m² de sòl urbà residencial per igual superfície de sòl urbà dotacional qualificat xarxa secundària d'equipament administratiu d'altres sectors. Amb això només s'altera la distribució d'ambdós tipus de sòl sense alterar la proporció de cada un d'ells en el vigent PGMOU.  
1. A través de la present informació, queda exposada al públic la modificació puntual número 9 del Pla general ordenació urbana (PGOU) de Granja de Rocamora, tot això de conformitat amb el que estableix l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP) i per un termini de 45 dies hàbils, amb publicació d'edictes en un diari de difusió corrent, Diari Oficial de la Generalitat Valenciana, tauler d'edictes, web municipal, així com comunicació a les administracions implicades i petició d'informes quan pertoque.  
La documentació exposada al públic es pot consultar tant en la Secretaria de l'Ajuntament de Granja de Rocamora, com íntegrament publicada en la web de l'Ajuntament de Granja de Rocamora al tauler d'anuncis. El termini de 45 dies hàbils computarà a partir de la data de publicació d'aquest edicte en el DOGV, termini en què podrà ser examinada la documentació exposada, així com, si escau, es podran formular les al·legacions que s'estimen pertinents, preferiblement en el registre general d'entrada de l'Ajuntament, situat a la plaça San Pedro, número 1 de Granja de Rocamora, sense perjudici que també puguen presentar-se davant de qualsevol altre registre legalment habilitat per a això.  
  
Granja de Rocamora, 28 de juny de 2018.- L'alcalde: Javier Mora Rocamora.